En les escoles hi intervenen molts professionals que, en funció del càrrec que ocupen o de la feina que fan, s'encarreguen dels diferents aspectes de l'educació dels vostres fills.
L' equip directiu està format per les persones següents:
El director o directora, màxim responsable de la direcció, l'organització i el funcionament del centre.
És el cap de personal de tothom que treballa al centre i és l'encarregat de formular la proposta del projecte educatiu del centre i de les posteriors modificacions i adaptacions.
També té el lideratge pedagògic i ha de garantir que el català sigui la llengua vehicular del centre.
És qui s'encarrega d'orientar, dirigir i supervisar les activitats del centre, garantir el compliment de les normes de convivència i adoptar les mesures disciplinàries corresponents.
A més, té funcions de representació del centre.
El director o directora és el president del consell escolar i ha l'encarregat que hi participin les famílies.
El cap o la cap d'estudis, la persona responsable de planificar i gestionar les activitats del centre, com ara són l'elaboració dels horaris, la planificació dels processos d'acollida i les activitats d'atenció als alumnes.
El secretari o secretària, responsable de la gestió econòmica del centre, la documentació acadèmica i administrativa i els recursos materials.
També controla el manteniment i la conservació de les instal·lacions.
A més dels membres de l'equip directiu, a les escoles hi ha:
El claustre de mestres, format per tots els mestres del centre i presidit pel seu director o directora.
El tutor o tutora de cada grup, com a responsable del seguiment dels alumnes, ha de mantenir una relació personal amb tots els alumnes del grup i les seves famílies amb entrevistes i reunions periòdiques.
És qui fa, juntament amb vosaltres, el seguiment del procés d'aprenentatge educatiu dels vostres fills, detecta les seves dificultats i necessitats i, quan cal, proposa les mesures necessàries.
L' equip docent de cicle, format per tots els mestres que imparteixen classe en un mateix grup.
Els auxiliars d'administració gestionen els procés d'inscripció i matricula dels alumnes, els documents acadèmics (llibres d'escolaritat, expedients acadèmics, títols certificats...), els avisos oficials, etc.
El personal subaltern o de consergeria s'encarrega de la vigilància i protecció de l'edifici, i controla l'entrada i la sortida del centre.
Al consell escolar hi ha representats tots els col·lectius de la comunitat educativa: la direcció, els professors, els alumnes, les famílies, el personal d'administració i serveis, els representant de l'administració local i altres persones que el consell consideri.
Els centres educatius poden disposar de personal de suport socioeducatiu, professionals d'atenció socioeducativa, amb titulació i formació adequada, per treballar coordinadament amb l'equip docent en l'atenció educativa als alumnes.
Aquest personal pot ser el següent:
Tècnics especialistes en educació infantil (TEI), que col·laboren amb els mestres tutors del primer curs del segon cicle de l'educació infantil (P3) per ajudar en el desenvolupament d'hàbits d'autonomia i en l'atenció a les necessitats bàsiques del vostre fill o filla.
Auxiliars d'educació especial (vetllador/a), que donen suport a l'autonomia dels infants amb un alt grau de dependència, per tal que puguin participar en totes les activitats.
Educadors d'educació especial, que col·laboren amb els mestres-tutors i especialistes en l'atenció als infants amb necessitats educatives especials, generalment en centres d'educació especial (CEE), donant suport perquè puguin participar en totes les activitats i fent tractaments i/o adaptacions específiques per a aquests infants.
Fisioterapeutes, que fan la valoració (tenint en compte el diagnòstic mèdic) i el tractament (recuperació i adaptació) per millorar l'autonomia dels infants amb dificultats motrius.
Aquests professionals treballen generalment en centres d'educació especial (CEE), però també poden atendre alumnes escolaritzats en centres ordinaris.
Els equips d'assessorament i orientació psicopedagògica ( EAP ) intervenen a petició del tutor o la tutora (o l'equip directiu) quan el vostre fill o filla presenta alguna dificultat; l'EAP corresponent li fa una avaluació psicopedagògica que permeti donar orientacions i, si és necessari, proposar mesures personalitzades d'acord amb les seves necessitats.
En el cas que fos necessària la valoració de dificultats específiques del vostre fill o filla, des dels serveis mèdics o des dels mateixos EAP us poden derivar a serveis educatius específics.
Aquests serveis donen suport als centres mitjançant la seva actuació amb els alumnes amb alguna diversitat funcional que interfereix en el seu desenvolupament personal, social i escolar.
A més a més, donen atenció directa i orientació als mateixos alumnes i a les seves famílies.
Aquests serveis són els centres de recursos per a deficients auditius ( CREDA ) per als alumnes amb greus trastorns d'audició, llenguatge i/o comunicació i els centres de recursos per a deficients visuals ( CREDV ) en col·laboració amb l'ONCE, per als alumnes amb ceguesa o greus trastorns de la visió.
Experimentalment, alguns territoris disposen de serveis educatius específics per als alumnes amb greus trastorns motrius i d'accessibilitat ( SEEM ) i per als alumnes amb trastorns generalitzats del desenvolupament i la conducta ( SEETDIC ).
A més dels professionals, a les escoles hi col·laboren:
Les mares i els pares dels alumnes matriculats en un centre podeu formar associacions de mares i pares d'alumnes.
En els centres privats concertats hi treballen els professionals següents:
El director o directora, el màxim responsable de la direcció, l'organització i el funcionament del centre.
És l'encarregat de l'elaboració del projecte educatiu del centre i del lideratge pedagògic.
S'encarrega d'impulsar les activitats del centre i de garantir el compliment de les normes de convivència.
El director o directora també és el president del consell escolar i ha de fomentar la participació de les famílies; a més, ha de garantir el compliment de les normes de convivència i adoptar les mesures disciplinàries corresponents.
El componen tots els professors del centre i el presideix el director.
És la persona responsable del seguiment dels vostres fills.
Ha de mantenir la relació personal amb tots els alumnes del grup i les seves famílies a través d'entrevistes i reunions periòdiques.
És qui fa, conjuntament amb vosaltres, el seguiment del procés d'aprenentatge educatiu dels vostres fills, detecta les seves dificultats i necessitats i, quan cal, proposa les mesures necessàries.
El personal de suport socioeducatiu, professionals d'atenció socioeducativa, amb titulació i formació adequada que treballen coordinadament amb l'equip docent en l'atenció als alumnes.
Auxiliars d'educació especia l (vetlladors) que donen suport als infants amb un alt grau de dependència perquè puguin tenir el màxim d'autonomia i participar en totes les activitats.
El consell escolar, l'òrgan de participació dels diferents sectors de la comunitat educativa en el govern del centre.
En el consell escolar estan representats tots els col·lectius que intervenen en la comunitat educativa: el o la titular del centre, la direcció, els professors, els alumnes, les famílies, el personal d'administració i serveis, el representant de l'administració local i altres persones que el mateix consell o els titulars considerin necessàries.
Els equips d'assessorament i orientació psicopedagògica ( EAP ) intervenen a petició del seu tutor o de l'equip directiu si el vostre fill o filla presenta alguna dificultat; li fan una avaluació psicopedagògica que permet donar orientacions i, si és necessari, proposar mesures personalitzades d'acord amb les seves necessitats.
Una de les formes que teniu per participar en la vida del centre educatiu és mitjançant l'associacionisme.
Els centres privats no concertats tenen autonomia organitzativa i pedagògica.
Poden seleccionar el professorat, elaborar el seu projecte educatiu, organitzar la jornada en funció de les necessitats socials i educatives dels alumnes, ampliar l'horari lectiu de matèries, determinar el procediment d'admissió d'alumnes, establir les normes de convivència i definir el seu règim econòmic.
Els òrgans de govern i de coordinació que han de tenir obligatòriament són els següents:
Exerceix la funció pedagògica del centre.
És el màxim responsable de dirigir i coordinar les activitats educatives del centre segons el projecte educatiu.
Dirigeix l'activitat docent del centre i del personal que hi treballa, presideix els actes acadèmics i emet certificats i documents.
En els centres privats no concertats, el claustre de professors el formen tots els professors del centre i el presideix el director.